XXV.  Privilegium pro Ecclesia Faesulana.   (Laterani, Dec. 31.) [UGHELLI,  Italia sacra,  III, 244.]
ANASTASIUS episcopus, servus servorum Dei, venerabili RODULPHO Faesulano episcopo, ejusque successoribus canonice substituendis in perpetuum.
Officii nostri nos hortatur auctoritas, fratres nostros episcopos debita charitate diligere, et ecclesiis regimini eorum a Deo commissis suam justitiam conservare. Quocirca, dilecte in Christo frater et coepiscope Rodulphe, rationabilibus tuis postulationibus clementer annuimus, et praedecessoris nostri, san. mem. papae Eugenii vestigiis inhaerentes, Faesulanam ecclesiam, cui Deo auctore praeesse dignosceris, sub B. Petri, et nostra protectione suscipimus, et praesentis scripti privilegio communimus, statuentes, ut quascunque possessiones, quaecunque bona, eadem ecclesia in praesenti anno juste et canonice possidet; aut in futurum largitione regum vel principum, oblatione fidelium, seu aliis justis modis, praestante Domino, poterit adipisci, firma tibi tuisque successoribus et illibata permaneant; in quibus haec propriis duximus exprimenda vocabulis: Monasterium S. Bartholomaei, quod Faesulis positum est, monasterium S. Martini in Majano, monasterium S. Gaudentii in pede Alpis, monasterium S. Mariae de Rosano, plebem S. Petri de Romena cum decimis et possessionibus ad jus Faesulani episcopatus pertinentibus, plebem S. Petri de Cassia, plebem S. Joannis de Capolia, plebem S. Leonini in Collina, plebem S. Martini de Vado, plebem S. Mariae de Sco, plebem S. Mariae de Spaltinna, caeteras vero tam plebes, quam ecclesias quae Faesulanae ecclesiae juris esse noscuntur, civitatem, et arcem Faesulanam, castellum montis Lauri cum curte sua, castellum de Cisalo cum curte sua, castellum montis Bonelli cum curte sua, castellum Gregnanellum cum curte sua, quidquid etiam habetis in curte de Acone, et in curte de Lancisa, et infra plebem de Panzano, et S. Mariae Novolae, et S. Justi in Salice, curtem de Agna, ecclesiam S. Alexandri cum curte sua juxta castrum montis Carboli. Alia quoque castella, villas et alias possessiones, sicut in privilegio praedecessoris nostri bonae memoriae papae Innocentii nominatim vobis confirmata sunt. Ordinationes etiam praedictorum monasteriorum, et baptismalium ecclesiarum, quae Faesulanae ecclesiae subdita sunt, nullus absque vestro assensu sibi usurpare praesumat; in capellis autem vestrarum plebium liberam ordinationem, et debitam obedientiam absque alicujus contradictione plebani habeant, sicut per privilegium fel. mem. Paschalis papae eis concessum est, salva proprii episcopi debita reverentia. Partem vero decimarum, oblationum, testamentorum et caeterorum reddituum ecclesiasticorum per vestrum episcopatum secundum statuta canonum vobis confirmamus, et ut nulla Ecclesia in eodem episcopatu construatur, et constructa absque vestra licentia cuilibet subjiciatur, interdicimus, salva nimirum in omnibus apostolicae sedis justitia et auctoritate. Decernimus ergo, ut nulli omnino, etc. Si qua igitur, etc. cunctis autem, etc. Amen. Ego Anastasius catholicae Ecclesiae episcopus. Ego Ugo Ostiensis episcopus subscripsi. Ego GG. presbyter cardinalis S. Calixti. Ego Guido presbyter cardinalis S. Chrysogoni. Ego Manfredus presbyter card. S. Savinae. Ego Aribertus presbyter card. S. Anastasiae. Ego Julius presbyter cardinalis S. Marcelli. Ego Ubaldus presbyter cardinalis tit. S. Crucis in Hierusalem subscripsi. Ego Astaldus presb. cardinalis tit. S. Priscae. Ego Joannes presbyter cardinalis tit. SS. Joannis et Pauli tit. Pammachii subscripsi. Ego Joannes presbyter cardinalis tit. SS. Sylvestri et Martini subscripsi. Ego Otho diaconus cardinalis S. Georgii ad Velum Aureum subscripsi. Ego Martinus diaconus cardinalis S. Mariae in Cosmedin subscripsi. Ego Joannes diac. card. SS. Sergii et Bacchi. Datum Laterani, per manum Rolandi sanctae Romanae Ecclesiae presbyteri cardinalis et cancellarii II Kal. Jan. indict. II, Incarnationis Dominicae anno 1153, pont. D. Anastasii papae IV anno I.